Bekende raadslid van Mouillepunt sterf | Netwerk24
Bekende raadslid van Mouillepunt sterf
20 Maart 2017 21:39
Raadsheer Bronnie Harding, wat sowat 40 jaar lank aktief by gemeenskapsake en die politiek in Kaapstad betrokke was, is Saterdag in die ouderdom van 94 in die aftreeoord Clé du Cap in Tokai oorlede.“Sy was ’n besige dame,” sê haar dogter, Hilary McLean. “Sy was altyd betrokke by burgerlike kwessies en sy was ’n baie hardwerkende stadsraadslid.”Harding was 18 jaar lank voorsitter van die Dieprivier-belastingbetalersvereniging en het in 1972 Kaapstad se raadslid vir Dieprivier, Bergvliet, Meadowridge en Kirstenhof geword. Sy het 20 jaar onbestrede in die stadsraad gedien.Sy was altyd aangetrek asof sy ernstige sake doen. Sy sou nooit in enigiets minder as ’n besigheidspakkie vir gemeenskapsvergaderings aanmeld nie en sy het die belastingbetalersvereniging ná haar diens as raadslid noukeurig bestuur.Hilary McLeanHarding het later na Mouillepunt verhuis waar sy die belastingbetalersvereniging en V&A-veiligheidsinisiatief gestig het.“Bronnie was regtig ’n staatmaker vir die Mouillepunt-gemeenskap. Sy wás die Mouillepunt-belastingbetalersvereniging,” sê JP Smith, burgemeesterskomiteelid vir veiligheid en sekuriteit wat voorheen die wyksraadslid in die Mouillepunt-gebied was. “In ’n stadium het die hele vereniging net uit haar en haar faksmasjien bestaan, maar sy was aktief genoeg vir ’n hele span mense.”Smith sê Harding was ’n taai, vasberade vrou wat hand en tand vir haar woonbuurt baklei het.“Sy was altyd aangetrek asof sy ernstige sake doen. Sy sou nooit in enigiets minder as ’n besigheidspakkie vir gemeenskapsvergaderings aanmeld nie en sy het die belastingbetalersvereniging ná haar diens as raadslid noukeurig bestuur.”Smith sê dis te danke aan Harding dat veiligheidswagte op Segways die gebied patrolleer nadat sy die V&A-veiligheidsinisiatief, haar bekendste projek, begin het. “Dit het nou selfs tot by Seepunt uitgebrei,” sê hy. Dit is ook te danke aan haar ywer dat die promenade se seemuur opgeknap is.Harding was ook ’n ywerige sakevrou en het in industriële en kommersiële eiendom gespesialiseer. Sy was ’n direkteur van Permanent Trust.McLean sê Harding het ook groot empatie met minderbevoorregte mense gehad en sy het in verskeie komitees, onder meer die Rooi Kruis-raad en Cape Mental Health, gedien.McClean sê Harding het weens ouderdom gesterf. Sy het die laaste paar jaar aan Alzheimer se siekte gely.Haar suster, Yvonne Ralph, het verlede week van Johannesburg kom kuier en hulle het Harding Donderdag saam besoek. “Sy het goed gelyk, maar sy het ons nie herken nie. Sy is net skielik Saterdag oorlede,” sê McLean.Harding laat haar twee dogters en vier kleinkinders agter. Haar man, Joe, is sowat 40 jaar gelede oorlede.Volgens McLean het Harding baie toekennings gewen, waarvan die kosbaarste vir haar die Rotariërs se Paul Harris-toekenning vir diens aan die gemeenskap was.
DA-raadslid Dirk van der Merwe oorlede